Anton Schulzenberg
Anton Schulzenberg (25. juuli 1867 Kavastu vald – 5. oktoober 1942 Tartu) oli eesti arst. Ta õppis aastatel 1887–1895 Tartu Ülikoolis arstiteadust. Sügisel 1887 astus ta ka Eesti Üliõpilaste Seltsi. Aastatel 1896–1899 töötas arstina Valdais Novgorodi kubermangus. Aastast 1900 oli eraarst Tartus, 1901–1909 töötas ka Tartu ülikooli polikliinikus, 1915–1918 oli Tartu ülikooli sisehaiguste kliiniku assistent. 1919–1920 arstiteaduskonna ajutine dekaan, 1920–1929 sisehaiguste polikliiniku assistent. 1937. aastal valiti ta Eesti Üliõpilaste Seltsi auvilistlaseks.